OzLabs/hebrew-wiki-articles huggingface dataset:
ולדימיר קוקובצוב

ולדימיר ניקולביץ' קוקובצוב (ברוסית: Владимир Николаевич Коковцов; 30 באפריל 1853 – 29 בינואר 1943) היה מדינאי רוסי, ראש הממשלה של האימפריה הרוסית בשנים 1911–1914.

==ביוגרפיה==
ולדימיר קוקובצוב נולד בגוברניית נובגורוד באחוזה משפחתית. הוא למד בבית הספר בסנקט פטרבורג ואחר כך סיים את ליקיאון האימפריה הרוסית היוקרתי. בשנת 1872 הוא הגיש מסמכים לתחילת הלימודים באוניברסיטת סנקט פטרבורג אך לאור כך שאביו נפטר הוא החליט להתחיל לעבוד בשרות הממשלתי. בשנים 1873-1878 קוקובצוב עבר במשרד המשפטים. בשנת 1879 הוא עבר לשירות בתי הסוהר ועבד שם בתפקידים שונים עד לשנת 1890. בשנים 1890-1895 הוא עבד במזכירות המדינה.

בשנת 1895 קוקובצוב התמנה לסגן של ויאצ'סלב פלבה שכיהן מזכיר המדינה. בשנת 1896 קוקובצוב התמנה לסגן של שר האוצר סרגיי ויטה.

בשנים 1904-1905 קוקובצוב היה שר האוצר. לאחר הפסקה קצרה הוא התמנה לתפקיד פעם נוספת באביב 1906 וכיהן בתפקיד עד לשנת 1914. למרות שקוקובצוב היה סגנו של ויטה במשרד האוצר, הוא לא קיבל מינוי שר בממשלת ויטה. מעריכים שזה קשור להבדלי השקפת עולם על המדיניות הכלכלית של רוסיה לאחר המלחמה עם יפן. בהיותו שר האוצר קוקובצוב הוביל מספר רפורמות בתחום הפיננסי ופעל לקבלת הלוואות גדולות ממדינות המערב. הוא היה חבר במספר וועדות בתחום הכלכלי ובתחום יחסי העבודה.

בשנת 1911, מיד לאחר רצח פיוטר סטוליפין, ניקולאי השני החליט למנות את קוקובצוב לתפקיד ראש הממשלה. בכוונת הקיסר היה למנות לשר הפנים אלכסיי חבוסטוב. קוקובצוב סירב למינוי וציין שהוא לא מוכן לשבת באותה ממשלה עם חבוסטוב. בסופו של דבר הדברים הסתדרו, חבוסטוב לא קיבל את המינוי וקוקובצוב החל לכהן כראש הממשלה. במשך כל תקופת כהונתו כראש הממשלה קוקובצוב כיהן גם כשר האוצר של רוסיה.

במהלך כהונתו קוקובצוב פעל להידוק הקשרים עם צרפת וניסה להקטין חיכוכים עם האימפריה הגרמנית. בתחילת מלחמת הבלקן הראשונה נשלקה אפשרות לגיוס כוחות מילואים שנדחתה בלחץ של קוקובצוב. במהלך כהונתו כשר האוצר וכראש הממשלה פעל לאיזון תקציבי.

בינואר 1914 קוקובצוב פוטר מתפקידיו בממשלה אך נישאר חבר במועצה המדינית והוענק לו תואר רוזן. במהלך שרותו הוענקו לו עיטורים רבים של האימפריה הרוסית ושל מדינות אחרות.

בשנת 1918, לאחר מהפכת אוקטובר קוקובצוב נעצר אך שוחרר. הוא הצליח ביחד עם משפחתו לעזוב את רוסיה הסובייטית ובנובמבר 1918 התיישב בצרפת. בהיתו בצרפת פרסם את ספר זיכרונות על פעילות הממשלה בתחילת המאה ה-20.

קוקובצוב נפטר בפריז והוטמן בבית העלמין הרוסי.

==קישורים חיצוניים==

* 

קטגוריה:האימפריה הרוסית: פוליטיקאים
קטגוריה:ראשי ממשלת רוסיה
קטגוריה:שרי האוצר של רוסיה
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי אות לגיון הכבוד
קטגוריה:אבירי מסדר העיט השחור
קטגוריה:סגני ראש ממשלת רוסיה
קטגוריה:רוסים שנולדו ב-1853
קטגוריה:רוסים שנפטרו ב-1943
משה טל

משה טל (בלומנטל) (27 בינואר 1947 – 9 ביוני 1967) היה לוחם בחטיבת הצנחנים שנהרג במלחמת ששת הימים. על לחימתו בקרב ברצועת עזה במלחמה זו קיבל את עיטור הגבורה.

==ביוגרפיה==

טל נולד במחנה עקורים בפורנוולד בגרמניה לנטי ופינחס בלומנטל. בשנת 1949 עלה לישראל עם משפחתו, שהתיישבה בחיפה. לאחר שסיים את לימודיו בבית הספר הגפן, המשיך לתיכון "חוגים" והשתייך לתנועת הצופים. בשנת 1962 הצטרף לפנימייה הצבאית לפיקוד, במסגרתה למד בבית הספר הריאלי בעיר עד שסיים את לימודיו בשנת 1965.

טל גויס לצה"ל באוגוסט 1965, התנדב לחטיבת הצנחנים וסיים קורס קצינים ונתמנה למפקד מחלקה בדרגת סגן משנה בגדוד 202. במהלך שירותו הסדיר השתתף בפעולת סמוע. הוא יצא לקורס מרגמות, וחתם שנתיים שירות קבע.

במלחמת ששת הימים פיקד על מחלקה שפרצה את הדרך מחאן-יונס לפאתי עזה. בקרב נפלו מפקד הפלוגה וסגנו, וטל קיבל על עצמו את הפיקוד. הוא נפגע במהלך הקרב ארגן חילוץ פצועים תחת אש ועודד את החיילים ללחימה. לאחר הקרב הועבר לבית החולים תל השומר שם נפטר מפצעיו כעבור חמישה ימים.

בתיאור המעשה נכתב:

על פעולותיו בקרב עוטר טל לאחר מותו בעיטור הגבורה על ידי שר הביטחון משה דיין, על התנהגותו בשעת הקרב, אומץ לבו ומנהיגותו.

טל נקבר תחילה בבית הקברות הצבאי בקריית שאול, ולאחר זמן מה הועבר לבית הקברות הצבאי בחיפה. לאחר נפילתו הועלה לדרגת סגן בהתאם לתפקיד שמילא בשדה הקרב.

לאחר פטירתו נפתח לזכרו חדר תרבות מיוחד בבית ההבראה לילדים בנוה שאנן. חבריו וידידיו הוציאו את סיפורו "רסיסי טל" על פרשת חייו הצעירים. סיפורו ושמו מוזכרים בספרים "מלחמות הצנחנים" ו"המסתערים ראשונה" של אורי מילשטיין. ב"ספר הגבורה" שהוציאו אגודת העיתונאים בתל אביב וניצולי ברגן-בלזן, הוקדש עמוד לתיאור פעולת גבורתו האחרונה.

שמו מוזכר גם בספרים: "ההיסטוריה של מלחמת ששת הימים" של אריה חשביה, "עשרים שנות גבורה בישראל" של יהודה הראל, "השבח להם" של מרדכי נאור וחלק מעזבונו מופיע ב"גווילי אש" כרך ד' המנציח את חללי מערכות ישראל.

בן דודו שמואל טל שינה את שם משפחתו לאחר פטירת משה טל.

==קישורים חיצוניים==
* 
* 
* [https://web.archive.org/web/20131019073757/http://www.zanhanim.org.il/Info/n_show.aspx?Id=828 סגן משה טל בלומנטל ז"ל], באתר הצנחנים

==הערות שוליים==

קטגוריה:חללי צה"ל במלחמת ששת הימים
קטגוריה:מעוטרי עיטור הגבורה במלחמת ששת הימים
קטגוריה:מעוטרי חטיבת הצנחנים
קטגוריה:ישראלים ילידי גרמניה
קטגוריה:עולים לאחר קום המדינה: 1948–1950
קטגוריה:בוגרי הפנימייה הצבאית לפיקוד חיפה
קטגוריה:אישים הקבורים בבית הקברות הצבאי בחיפה
קטגוריה:מפקדי מחלקות במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:ישראלים שנולדו ב-1947
קטגוריה:ישראלים שנפטרו ב-1967
בית חילאני

בית חילאני הוא מבנה ארכיטקטוני מפואר דמוי ארמון שהיה נפוץ בתקופת הברזל, במאות ה-10 וה-9 לפנה"ס. רוב המבנים נמצאו בצפון סוריה ובישראל. הם מיוחסים לתקופת המלוכה. ייתכן ותחילתה של הארכיטקטורה הזאת קדמה לתקופת הברזל והחלה כבר בתקופת הברונזה. המבנה כונה על ידי האשורים "בית חילאני".

== ממצאים ==
המבנה הקדום ביותר מטיפוס בית חילאני התגלה על ידי לנרד וולי בשכבה IV באללח'. המבנה מתוארך למאה ה-15 לפנה"ס. הזמן בו שוקמה העיר אחרי הכיבוש החתי.

בניין המצודה בבירת ממלכת החתים, חתושש, נבנה בסגנון דומה. בניית העיר מתוארכת למאה ה-12 לפנה"ס בידי תודחליאש הרביעי.
תקופת השיא בו השתמשו בסגנון למבנה ארמונות הייתה תקופת הברזל. בתל חלף, בירת ארם, בצפון מזרח סוריה, התגלה ארמון מסוג בית חילאני. הארמון מתוארך למאה ה-10 או ה-9 לפנה"ס. התל נחפר ב-1911 על ידי מקס ואן אופנהיים. בחפירות הארמון התגלתה החזית בה שולבו פסלים. חלק מהממצאים נלקחו למוזיאון ברלין. מבנים מטיפוס זה נמצאו גם בתל טאיינאט, בקטנה ובממלכת שמאל.

הארמון נפגע במהלך מלחמת העולם השנייה. בכניסה למוזיאון הלאומי בחלב שחזור הארמון מתל חאלף.

בישראל ניתן לזהות מספר ארמונות הבנויים בסגנון כמו: בית צידא ותל מגידו, הסגנון מכיל כניסה בעלת עמודים ומבואה רוחבית שבסופו עמד כס המלך. כפי שמסופר על שלמה המלך בספר מלכים א י, י"ח - כ'

== תיאור המבנה ==
העומד מול הארמון היה רואה מבנה מונומנטלי בו אכסדרת עמודים שממנה עברו אל מבנה רוחבי שבקצהו עמד כס המלך. כך היו המוזמנים פונים 90 מעלות על מנת לעמוד אל מול המלך.
האולם הבא מכונה "החצר האחרת" כפי שכתוב במלכים א ז, ז.

"החצר האחרת" היא חצר פנימית מוקפת בחדרים קטנים. במגידו התגלה חדר עם אבנים מסותתות עם גרם מדרגות שהוביל כנראה אל הקומה השנייה.

== ראו גם ==
* תל מגידו

== לקריאה נוספת ==
* בוסתנאי עודד, מבוא לארכאולוגיה של ארץ־ישראל בתקופת המקרא, כרכים 9-8, האוניברסיטה הפתוחה, 1989

== קישורים חיצוניים ==
* [http://books.google.co.il/books?id=JG0yWsHCzAYC&pg=PA488&lpg=PA488&dq=%22ביתו+אשר+ישב+שם%22&source=bl&ots=3HOvA0tLdU&sig=eEbqiYEWjMF3kpIY0PBAw0sazVg&hl=iw&sa=X&ei=1cmtUM6uI4vZsgajNQ&ved=0CDQQ6AEwBA#v=onepage&q=%22ביתו%20אשר%20ישב%20שם%22&f=false מבוא לארכיאולגיה תולדות עם ישראל בימי בית ראשון, כרך א: הממלכה המאוחדת]

קטגוריה:ערכים שבהם תבנית בריטניקה אינה מתאימה
קטגוריה:תולדות האדריכלות
קטגוריה:ארכאולוגיה
חילאני
אגודת פועלי הדפוס בירושלים

[[רחל ינאית בן-צבי וחברי אגדת פועלי הדפוס בירושלים]]
אגֻדת פועלי הדפוס בירושלים הייתה איגוד מקצועי של פועלי דפוס בירושלים שנוסדה ב-1908.

האגודה נוסדה בעידודם של חברי מפלגת "פועלי ציון". חלקם הועסקו בדפוס אחדות של "פועלי ציון". בין מנהיגי האגודה היו זאב אשור ורחל ינאית בן-צבי.

ב-2 בנובמבר 1908 הוכה בדפוס "נ. לעווי ושותפיו" פועל דפוס חבר האגודה, על ידי מנהל הדפוס ובעליו. כעשרת חבריו של הפועל דרשו מהמכה להתנצל לפניהם, ובתגובה, הוא דרש מהם לפרוש מחברותם ב"אגדת פועלי הדפוס". ולאחר מכן, התפוטרו מעבודתם בדפוס. בעקבות זאת, ב-10 בנובמבר הכריזה האגודה שביתה, מעשה ייחודי ותקדימי באותה תקופה. השובתים קבלו תמיכה מאנשי "פועלי ציון" בעיר; אולם בשל החשש מהמתיחות והשלכותיה, עמדו נציגי המוסדות הציוניים, מוסדות פילנתרופיים כגון יק"א, "עזרה" וכי"ח והנהגת היישוב הישן, לצד הבעלים, והשביתה נשברה, על ידי העסקת פועלים אחרים, לאחר כחודש.

== לקריאה נוספת ==
* "ועד אגדת פועלי דפוס ירושלים", אל תזמינו עבודה בדפוס נ. לעווי (כרוז), י"ז בחשוון תרס"ט (11.11.1908), בתוך: העלייה השנייה, (עורך: ישראל ברטל), חלק ב: מקורות, (עורכים: יהושע קניאל ואסתר שטיין-אשכנזי), ירושלים: הוצאת יד יצחק בן-צבי, תשס"ח, עמ' 128-127.
* ארבעת הפועלים מבית הדפוס "נ. לוי ושותפיו", חברינו הפועלים בבתי הדפוס!, (כרוז), בתוך: העלייה השנייה, (עורך: ישראל ברטל), חלק ב: מקורות, (עורכים: יהושע קניאל ואסתר שטיין-אשכנזי), ירושלים: הוצאת יד יצחק בן-צבי, תשס"ח, עמ' 131.
* השביתה בבית הדפוס של לוי, המוריה, ב, 10, 1910, עמ' 2, בתוך: העלייה השנייה, (עורך: ישראל ברטל), חלק ב: מקורות, (עורכים:יהושע קניאל ואסתר שטיין-אשכנזי), ירושלים: הוצאת יד יצחק בן-צבי, תשס"ח, עמ' 133-132.

== קישורים חיצוניים ==
* [http://www.kotar.co.il/KotarApp/Viewer.aspx?nBookID=21584635#546.0.5.fitwidth (על "אגדת פועלי הדפוס בירושלים") בתוך: יהושע בן-אריה, עיר בראי תקופה, ב], באתר כותר

קטגוריה:העלייה השנייה
קטגוריה:דפוס עברי
קטגוריה:ארגונים ומוסדות ביישוב
קטגוריה:ירושלים: דפוס
האנדרטה לבעלי חיים במלחמה

חזית האנדרטה
צידה האחורי של האנדרטה
התבליטים על קיר האנדרטה
האנדרטה לבעלי חיים במלחמה (אנגלית: Animals in War Memorial) היא אנדרטה לבעלי החיים ששירתו ומתו במסגרת הצבא הבריטי ובני בריתו במהלך ההיסטוריה. האנדרטה שוכנת בפארק ליין, בצדו המזרחי של הייד פארק בלונדון, בירת הממלכה המאוחדת.

האנדרטה תוכננה בידי הפסל דייוויד בקהאוס (David Backhouse) ונחנכה ב-24 בנובמבר 2004 בידי הנסיכה אן, פטרונית קרן האנדרטה לבעלי חיים במלחמה (Animals in War Memorial Fund). האנדרטה מומנה בכספי תרומות בסך של 1.4 מיליון לירות שטרלינג שנאספו על ידי הקרן.

==מבנה האתר==
האנדרטה בנויה בדמות קיר חצי מעגלי עשוי אבן באורך של 17.7 מטרים ובעומק של 16.8 מטרים. על הקיר קבועים תבליטים המתארים בעלי חיים שונים בעת המאבק המלחמתי, ובחזיתו שני פסלי פרדות עשויים ארד, העולות במדרגות האנדרטה לעבר פתח בקיר, כשהן עמוסות בציוד. בצידה האחורי של האנדרטה ניצבים פסלי ארד של סוס וכלב הצופים לעבר הגנים, כעדים לחבריהם אשר נהרגו בקרב וכסמל לתקווה.

בחזית האנדרטה, מתחת לכותרת "Animals in War" (בעלי חיים במלחמה), מופיע הכיתוב:

{| cellpadding="5" align="center"
|-
! עברית !! אנגלית
|-
| <poem>"אנדרטה זו מוקדשת לכל בעלי החיים ששירתו ומתו לצד הבריטים ובני בריתם במלחמות ובמערכות לאורך העיתים

לא נצבה בפניהם ברירה"
</poem>
| dir="ltr" | <poem>
"This monument is dedicated to all the animals that served and died alongside British and allied forces in wars and campaigns throughout time

They had no choice"
</poem>
|}
על צידה האחורי של האנדרטה נרשם:
{| cellpadding="5" align="center"
|-
! עברית !! אנגלית
|-
| <poem>"בעלי חיים רבים ושונים הועסקו בסיוע לכוחות הבריטים ולבני בריתם במלחמות ובמערכות לאורך מאות שנים, ומיליונים מהם מצאו כך את מותם. מהיונה עד הפיל, לכולם נודע תפקיד חיוני בכל אזור בעולם, בהשגת המטרה של חירות האדם 

על תרומתם לא להישכח אף פעם"</poem>
| dir="ltr" | <poem>
"Many and various animals were employed to support British and Allied Forces in wars and campaigns over the centuries, and as a result millions died. From the pigeon to the elephant, they all played a vital role in every region of the world in the cause of human freedom

Their contribution must never be forgotten"
</poem>
|}

==ראו גם==
* מדליית דיקין

==קישורים חיצוניים==

* [http://www.animalsinwar.org.uk/ האתר הרשמי של קרן האנדרטה]
* 

קטגוריה:בעלי חיים בשירות צבאי ומשטרתי
קטגוריה:וסטמינסטר: אנדרטאות
קטגוריה:הכוחות המזוינים של בריטניה
מערכת תקשורת

מערכת תקשורת היא אמצעי להעברת מידע.

מערכת תקשורת היא הסוג הפשוט ביותר של מערכת מידע.

==אופן העברת המידע==
התהליך הבסיסי של העברת מידע במערכת תקשורת הוא זה:
# מקור שולח מסר.
# מקודד ממיר את המסר לאות על פי צופן.
# האות משודר מהמקור לנמען על ידי ערוץ התקשרות הנבחר.
# האות שנקלט מקודד בחזרה על ידי מפרש למסר המקורי על פי אותו הצופן שבו קודד.
# המסר הגיע ליעדו.

המידע המועבר בכל מערכות התקשורת הוא ממשי וניתן למדידה.
גם כאשר מידע עובר תהליך דיגיטציה המיצג אותו על ידי סיביות מופשטות, הוא מקודד לאות המועבר דרך רכיבים פיזיים של המערכת.
משום שהמידע במערכות תקשורת תמיד מיוצג באופן פיזי, יש להשקיע זמן ואנרגיה כדי לקרוא, לכתוב ולעבד אותו.

מערכת תקשורת "טהורה" רק מעבירה מידע ממקום למקום. עם זאת רוב המחשבים גם מעבדים מידע ולא רק מעבירים אותו. עיבוד זה מאפשר יצירה של מידע חדש.

==רעש==
רעש הוא כל הפרעה בערוץ התקשורת, הגורמת לשינוי באות המועבר דרכו, כך שנוצרת שגיאה בפלט הסופי.
קליטה נחשבת מוצלחת רק אם יחס אות לרעש של האות שהתקבל במקלט היה גדול יותר מסף רגישות הקליטה של המקלט.

מערכות תקשורת שונות רגישות לסוגים שונים של רעשים. לדוגמה: מרחק גדול בין מפעילי טלגרף מחליש את עוצמת האות, ברקים יכולים לפגוע בשידור גלי רדיו של AM - אפנון משרעת, שריטות על פני תקליטור הורסות את המידע המקודד עליו ורעשי רקע יכולים למסך את קולות הדיבור.

קוד תיקון שגיאות הוא קוד בעל מספר תכונות שמאפשרות לשלוח באמצעותו אוסף של נתונים דרך ערוץ תקשורת רועש, ולנטרל במידה מסוימת את השפעת רעשי הרקע על המידע המתקבל.

==יצירה ותחזוקה של מערכות תקשורת==
הנדסת מערכות תקשורת היא תחום בהנדסה הכולל עיסוק באופן העברת נתונים בין רכיבים בודדים וברמה של רשתות מערכות תקשורת גדולות.

פרוטוקול תקשורת הוא אוסף של חוקים המגדירים את אופן בקשת וקבלת נתונים במערכת תקשורת מסוימת וכוללת כללים לייצוג המידע, איתות, אימות, ותיקון שגיאות לצורך העברת המידע בערוץ תקשורת.

==ראו גם==
* תורת הקודים
* איתות
* תקשורת נתונים

==קישורים חיצוניים==
* 

==הערות שוליים==

קטגוריה:הנדסת מערכות תקשורת
קטגוריה:הנדסת מערכות
קטגוריה:טכנולוגיה תקשורתית
קטגוריה:תקשורת מחשבים
צבי ובר

הרב רפאל צבי ובר (נולד בכ"ח בטבת ה'תש"ו, 1 בינואר 1946) הוא רב הקהילה החרדית ליטאית בשכונת נווה יעקב בירושלים וחבר בד"ץ שארית ישראל.

== קורות חייו ==
נולד בשנת 1946 בברטיסלבה שבצ'כוסלובקיה, ליהושע יוסף ושיינדל (שרה) ובר. בשנת 1949 עלה עם הוריו לישראל. בילדותו גר בתל אביב ולאחר מכן בבני ברק. הוא למד בישיבת היישוב החדש בתל אביב, ולאחר מכן בישיבת פוניבז' וישיבת גרודנא. בסוף שנות ה-60 נישא לחנה רבקה, בתו של הרב חיים יוסף יעקבוביץ, שהיה מראשי ישיבת קול תורה.

לאחר נישואיו התגורר בשכונת בית וגן ולמד כשנתיים בישיבת בריסק. בתחילת שנות ה-80 לאחר שהוסמך למו"צ רבים מבני השכונה היו משחרים לפתחו בשאלות הלכתיות. לאחר מכן כיהן כראש כולל במספר כוללים, בשכונת בית וגן, במרכז העיר, גבעת משה, וכיום בשכונת נווה יעקב. באמצע שנות השמונים נקרא לכהן כרב הקהילה החרדית בשכונת נווה יעקב בירושלים. באותה עת הקהילה החרדית הייתה קטנה ובאזור מצומצם בשכונה, ונקראה קריית קמניץ. בתחילת שנות התשעים החלה להיבנות בסמוך לקריית קמניץ, במזרח נווה יעקב, שכונה חרדית גדולה, והרב ובר משמש גם בה כרב הקהילה האשכנזית. באמצע העשור הראשון של המאה ה-21 החל גם חלקה המערבי של השכונה להתחרד. במשך מספר שנים שימש כדיין בבית הדין לממונות של המועצה הדתית בירושלים.

הרב ובר מכהן כחבר בד"ץ שארית ישראל. הוא מתלמידיו המובהקים של הרב יוסף שלום אלישיב.

== משפחתו ==
לרב ובר 16 ילדים. גיסיו הם הרב יצחק יחיאל יעקבוביץ, שהיה רבה של הרצליה; הרב אורי קלרמן, שהיה מראשי ישיבת כנסת חזקיהו; הרב אברהם ארלנגר, שהיה מראשי ישיבת קול תורה והרב אברהם עמרם קוך שהיה מכונה הצדיק מחיפה. בנו הרב אליהו ובר הוא ראש ישיבת "הר הבית".

==ספריו==
* דברי הלכה - על הלכות ברכות, כולל "אור יוסף", 2008
* ברכת הבית (יחד עם הרב יודא טשזנר)
* שיעורים בשבת - שיעורים בהלכות ומלאכות שבת, כולל "אור יוסף", 2001
* אל תקרי הליכות אלא הלכות - שיעורים בהלכות בישול בשבת

== קישורים חיצוניים ==
* [http://www.beinenu.com/rabbis/%D7%94%D7%A8%D7%91-%D7%A6%D7%91%D7%99-%D7%95%D7%91%D7%A8 שיעור של הרב ובר], באתר בינינו
* [http://www.kolhalashon.com/New/Shiurim.aspx?Lang=English&Path=Hebrew%7CHHalach%7CSifrey_Halacha%7CR0875&Order=RavA2Z&InCall=True&PageNum=5 שיעורים לשמיעה של הרב ובר], באתר קול הלשון
* 

== הערות שוליים ==

קטגוריה:רבנים ליטאים ישראלים
קטגוריה:ירושלים: רבנים
קטגוריה:בוגרי ישיבת היישוב החדש
קטגוריה:בוגרי ישיבת פוניבז'
קטגוריה:רבני בד"ץ שארית ישראל
קטגוריה:ישראלים ילידי צ'כוסלובקיה
קטגוריה:עולים לאחר קום המדינה: 1948–1950
קטגוריה:נווה יעקב: אישים
קטגוריה:ישראלים שנולדו ב-1946
מרוקו (סרט)

מרוקו (באנגלית: Morocco) הוא סרט דרמה אמריקאי משנת 1930 בבימויו של יוזף פון שטרנברג. בסרט מככבים גרי קופר, מרלן דיטריך ואדולף מנז'ו. הסרט מבוסס על הספר "Amy Jolly" של בינו ויזני ומעובד על ידי ג'ולס פורט'מן.

הסרט מגולל את סיפור אהבתם של לגיונר וזמרת קברטים הנתקלים קשיים עקב חיזוריו של אדם עשיר אחר הזמרת. הסרט ידוע בעיקר עקב הסצנה שבה דיטריך לובשת בגדים גבריים ומנשקת אישה, מה שהיה לא מקובל בתקופה זו.

הסרט היה מועמד לארבעה פרסי אוסקר. ב-1992, נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.

==צוות שחקנים==
* גרי קופר – טום בראון
* מרלן דיטריך – איימי ג'ולי
* אדולף מנז'ו – קנינגטון לה בזייר
* אולריך הפט – מר קיסר
* איב ספת'ורן – גברת קיסר

==הפקה==
במהלך הסרט דיטריך ידעה מעט אנגלית ולכן היא קראה את תפקידה בספונטניות. על פי רוברט אוסבורן מה-"Turner Classic Movies", קופר ופון שטרנברג לא הסתדרו ביניהם. פון שטרנברג בכוונה האפיל את דמותה של דיטריך על דמותו של קופר, וכתוצאה מכך קופר התלונן למנהליו על היחס המפלה.

הסצנה האחרונה של הסרט שוחזרה בסרט המקסיקני "Enamorada" (1946) של אמיליו פרננדז.

==מועמדויות לפרסים==
* פרס אוסקר לשחקנית הטובה ביותר (מרלן דיטריך)
* פרס אוסקר לעיצוב התפאורה הטוב ביותר (האנס דרייר)
* פרס אוסקר לצילום הטוב ביותר (ליי גארמס)
* פרס אוסקר לבמאי הטוב ביותר (יוזף פון שטרנברג)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטים רומנטיים
קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטי פרמאונט
קטגוריה:סרטים בשימור ספריית הקונגרס
קטגוריה:סרטי להט"ב אמריקאיים
קטגוריה:סרטי גרי קופר
קטגוריה:סרטי פולחן
קטגוריה:סרטים אמריקאיים משנת 1930
מוחמד כאמל עמר

מוחמד כאמל עמר, שר החוץ של מצרים, במסיבת עיתונאים משותפת עם [[הילרי קלינטון, מזכירת המדינה האמריקאית]]
מוחמד כאמל עמר (בערבית: محمد کامل عمرو; נולד ב-1 בדצמבר 1942) הוא דיפלומט מצרי. כיהן כשר החוץ של מצרים בתקופת נשיאותו של מוחמד מורסי כנשיא מצרים.

==קריירה==
עמר החל את עבודתו הדיפלומטית כיועץ במשלחת המצרית לאו"ם. הכהונה שארכה חמש שנים, החלה מאוגוסט 1982 עד לספטמבר 1987, כאשר במהלך תקופה זו הוא כיהן גם כנציגה של מצרים במועצת הביטחון של האו"ם (1983–1984). עמר המשיך לעבוד כיועץ אחראי לדיפלומטיה רב-צדדית וכיועץ לארגונים שונים. בין השנים 1987–1989 עבד במשרדיהם של סגן ראש הממשלה המצרי ובמשרדו של שר החוץ המצרי. לאחר מכן, בשנת 1989, החל לעבוד בשגרירות המצרית בוושינגטון די. סי., תפקיד שסיים בחודש דצמבר 1993. לאחר מכן, בין ינואר 1993 עד ספטמבר 1995, הוא מונה לסגן עוזר שר החוץ שעסק בארגונים מאפריקה. עמר המשיך בעבודתו הדיפלומטית ומונה לשגריר מצרים בערב הסעודית וכנציגה של מצרים בארגון המדינות האסלאמיות. את שני התפקידים הללו מילא עמר במשך שנתיים בין ספטמבר 1995 לדצמבר 1997. במקביל לעבודתו הדיפלומטית, מונה עמר בדצמבר 1997 למנכ"ל חלופי במועצת המנהלים של הבנק העולמי בוושינגטון, עת הוא מייצג את מדינתו ועוד 13 מדינות ערביות. עמר מילא תפקיד זה עד לחודש ינואר 2009.

לאחר המהפכה במצרים ובעקבות דרישה ציבורית מונה עמר ב-18 ביולי 2011 לתפקיד שר החוץ בממשלתו של עיסאם שרף. לאחר מכן המשיך לכהן גם בממשלתו של כמאל גנזורי שהורכבה ב-7 בדצמבר 2011 ובממשלתו של הישאם קנדיל שמונתה ב-2 באוגוסט 2012.

ב-2 ביולי 2013 התפטר עמר מתפקידו כשר החוץ בעקבות גל המחאות שפרץ במדינה. יחד עמו התפטרו כמה שרים נוספים אשר מחו נגד הנשיא מוחמד מורסי על שאינו נענה לדרישת המפגינים.

==קישורים חיצוניים==

== הערות שוליים ==

קטגוריה:דיפלומטים מצרים
קטגוריה:שרי החוץ של מצרים
קטגוריה:יחסי מצרים – ערב הסעודית
קטגוריה:מצרים שנולדו ב-1942
קנולפ

קנולפ (בגרמנית : Knulp) הוא רומן מאת הרמן הסה אשר ראה אור בשנת 1915.

==תקציר העלילה==
הרומן מחולק לשלושה חלקים סביב דמותו של קנולפ - נווד עני וחביב על הבריות. 
הסיפורים מתארים בפירוט הפואטי האופייני להרמן הסה את נדודיו של קנולפ בין חברים ותיקים, זכרונותיו ונופי ילדותו. 

בספרו זה, הסה מדגיש מחד את הכמיהה העזה לנדודים בדמותו של קנולפ, אך בד בבד מבקש להראות כי הנווד שבחר בנדודים מבחירה חופשית מביע לעיתים חרטה על דרכו בעולם.

==ציטוט מהסיפור==

==קישורים חיצוניים==

* 

קטגוריה:רומנים (סוגה ספרותית)
קטגוריה:ספרי הרמן הסה
קטגוריה:ספרי הוצאת שוקן
שרית אביטן

שרית אביטן (נולדה ב-11 בנובמבר 1992) היא זמרת ישראלית, זוכת תוכנית המוזיקה The Four.

== ביוגרפיה ==
שרית אביטן נולדה באשדוד למשפחה מסורתית. כבר בגיל 7 החלה לשיר. בגיל 18 פרסמה סרטון ביוטיוב, ובו גרסת כיסוי שלה לשיר "יום אחד תבקשי" שביצע במקור שיר לוי. הסרטון זכה להצלחה, ולאחר שצפה בו הסוכן רוברטו בן שושן, היא הוחתמה על חוזה אצלו.

בצה"ל שירתה בלהקת חיל האוויר.

==קריירה==
במרץ 2011 הוציאה אביטן את שיר הבכורה שלה "אני שלך" שזכה לביקורות נלהבות.

בשנת 2012, במטרה למנף את הקריירה שלה, השתתפה אביטן בעונה השנייה של תוכנית המציאות "חי בלה לה לנד" לצד מאיה בוסקילה ושיר לוי.

ב-7 בפברואר 2012 השתתפה אביטן בדואט עם הזמר נאור אורמיה בשיר "בלילות". נכון למאי 2016.
ב-17 בדצמבר של אותה שנה יצא לאור הסינגל "בלילה קר".

בשנת 2013 התחרתה אביטן בחצי הגמר השני של תחרות קדם-אירוויזיון 2013 עם השיר "מון אמור", אך לא העפילה לשלב הגמר. באותה שנה הוציאה את אלבום הבכורה שלה "סטייל מיוחד" שזכה לביקורות אוהדות, והוציאה את השיר "את הפרח שגידלתי" בדואט עם איציק קלה.

ב-2014 הוציאה את השיר "לא צפוי" בדואט עם עומר אדם. באותה שנה הוציאה גם את השירים "אבא", שכתבה בעצמה, "חייל משמר הגבול" ו"אתה".

בשנת 2015 הוציאה את השיר "כאן לבדי", לאחר מכן את השיר "זה הזמן" ביחד עם אבי מסיקה, את השיר "רוצה אחד שידאג לי", וכן ביצעה עיבוד חדש לשיר "החמצן" של איציק שמלי.

בשנת 2017 הוציאה את שני שירים: "לנצח הכל" ו"יום חמישי".

בשנת 2018 חתמה אביטן במשרדו של הסוכן אבי גואטה, מנהלה של הזמרת שרית חדד.

ב-26 באוגוסט 2018 פורסם שאביטן תתמודד בריאליטי המוזיקלי של רשת 13, "The Four", שעלתה לשידור באוקטובר אותה השנה. אביטן זכתה במקום הראשון בתוכנית הגמר, שנערכה בנובמבר של אותה שנה.

ב-27 בדצמבר 2018 הוציאה אביטן את השיר "בגלל הגעגוע" בדואט עם מוטי טקה.

ב-12 בפברואר 2019 הוציאה את השיר "לצאת לי מהלב".

ב-3 במרץ 2019 הוציאה אביטן דואט עם הזמר פאר טסי בשיר "שלוש בלילה" כחלק מאלבום דואטים "הפוך לשנינו" עליו טסי עובד.

ב-3 בנובמבר 2019 הוציאה אביטן את השיר "לא מתאימים".

== דיסקוגרפיה ==
=== אלבומי אולפן ===
* 2013: סטייל מיוחד

== קישורים חיצוניים ==

* [https://www.facebook.com/SaritAvitanOfficial עמוד הפייסבוק הרשמי]
* 
* 
* 
* 
*שני מלכה, [https://www.kan-ashdod.co.il/magazine/44959 "שבכל בית יידעו מי זו שרית אביטן"], באתר כאן אשדוד, 23 בנובמבר 2018

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:זמרות מוזיקה מזרחית ישראליות
קטגוריה:משתתפי חי ב-LA LA לנד
קטגוריה:חברות להקת חיל האוויר
קטגוריה:חברי להקת חיל האוויר
קטגוריה:זמרות פופ ישראליות
קטגוריה:זמרי פופ ישראלים
קטגוריה:מתחרי תוכניות מציאות שירה ישראליות
קטגוריה:זוכים בתוכניות מציאות ישראליות
קטגוריה:מתמודדות קדם-האירוויזיון
קטגוריה:ישראליות שנולדו ב-1992
קטגוריה:ישראלים שנולדו ב-1992
חיסלה דולקו

חיסלה דולקו (בספרדית: Gisela Dulko; נולדה ב-30 בינואר 1985) היא טניסאית-עבר ארגנטינאית, מומחית בעיקר במשחקי זוגות ובשיאה הגיע למקום הראשון בדירוג העולמי לזוגות. בנוסף היא גם הגיע למקום ה-26 בדירוג העולמי ליחידות.

==קריירה==
דולקו, ילידת טיגרה שבפרובינציית בואנוס איירס, זכתה בסבב הנוער בשלושה מתוך ארבעת הגראנד סלאם בזוגות, אליפות ארצות הברית הפתוחה בשנת 2000, אליפות אוסטרליה הפתוחה בשנת 2002 ווימבלדון בשנת 2001.

לאחר שהפכה לשחקנית מקצוענית בשנת 2001 המשיכה את הצלחה בזוגות וזכתה ב-17 טורנירי זוגות כולל אליפות אוסטרליה הפתוחה בשנת 2011 עם פלאביה פנטה האיטלקייה, ובשנת 2010 הן גם זכו הטורניר המאסטרס בסוף העונה. בנוסף בשנת 2009 היא הפסידה בגמר אינדיאן ווילס בארצות הברית ביחד עם שחר פאר.
בנוסף בשנת 2011 הפסידה ביחד עם אדוארדו סוונק הארגנטינאי בגמר טורניר ארצות הברית הפתוחה.

ביחידות הישגיה לא היו טובים כמו בזוגות אך במרבית הקריירה היא הייתה ב-50 שחקניות הטובות בעולם. זכתה ב־4 טורנירי WTA כולל בודפשט ופורט הילס (2007), פאס (2008) ואקאפולקו (2011). ניצחונותיה הגדולים כוללים ניצחון על מריה שראפובה וסמנתה סטוסור.

===פרישה וחיים אישיים===
דולקו פרשה מהסבב המקצועני ב-18 בנובמבר 2012, בגיל 27. כשפרשה היא דורגה במקום ה־306 בעולם ביחידות.

היא נשואה לכדורגלן הארגנטינאי, פרננדו גאגו, שמשחק כיום במועדון הכדורגל ולנסיה.

==קישורים חיצוניים==

== הערות שוליים ==

קטגוריה:טניסאיות ארגנטינאיות
קטגוריה:ארגנטינאיות שנולדו ב-1985
קטגוריה:ארגנטינאים שנולדו ב-1985
Thunderbolt

מחבר Thunderbolt זכר
Thunderbolt הוא ממשק לחיבור התקנים חיצוניים למחשב. הוא משתמש בפרוטוקול קלט/פלט ומיושם בדרך של יציאה טורית. הממשק פותח על ידי אינטל בשיתוף פעולה צמוד עם אפל והוא מתחבר ליציאת Mini DisplayPort. החיבור מאפשר קריאה וכתיבה של מידע בו-זמנית, תומך במהירויות גבוהות ואף מאפשר לחבר עד 6 רכיבים שונים לאותה כניסה, כל עוד הם משתמשים בטופולוגיית רשת שונה.

==פיתוח החיבור==
החיבור פותח על ידי אינטל בשיתוף פעולה עם אפל. על אף שהסימן המסחרי ThunderBolt נרשם על ידי אפל, הזכויות על המוצר שמורות במלואן לאינטל. כתוצאה מכך, העבירה לעצמה אינטל גם את הזכויות על הסימן המסחרי.
החיבור הוצג לראשונה באופן מסחרי בגרסה המחודשת של ה-מקבוק פרו של אפל ב-24 בפברואר 2011.
המטרה הייתה להכניס לשוק חיבור מהיר וחדשני לעומת חיבור ה-USB הנפוץ, שככל הנראה מתיישן ולא עומד בקצב הפיתוח של מוצרים חדשים ותובעניים יותר.
הממשק תוכנן במקור להעברת מידע בצורה אופטית. אינטל השתמשה בסיבים אופטיים ורכיבים נוספים על מנת ליצור כבל ייעודי והמוצר שווק תחת השם LightPeak. אך לבסוף הוחלט על שימוש בכבל נחושת המסוגל לספק את רוחב הפס הרצוי (10Gbps) בעלות נמוכה יותר.

==הדור הראשון==
התקן ה-Thunderbolt לא התרומם מהשקתו בשנת 2011, למרות נתוניו המרשימים, ופרט למחשבים של אפל וציוד היקפי מצומצם, אין חברות רבות אשר אימצו אותו. אינטל עצמה משנת 2013 כבר לא מחייבת את יצרניות המחשבים להשתמש בתקן במחשבי האולטרה-בוק. ההתקן מעביר תצוגה Mini DisplayPort וזהה לו בכל מה שקשור לתצוגה. ממשק זה מאפשר העברת מידע במהירות של עד ל-10Gbps, כפול מ-USB 3.0.

==הדור השני==
הדור השני של תקן ה-Thunderbolt, מכפיל את קצב העברת הנתונים מהדור הראשון ומסוגל להגיע עד ל-20Gbps. ההתקן כמו בדור הראשון מעביר תצוגה Mini DisplayPort וזהה לו בכל מה שקשור לתצוגה, רק שבדור החדש של ההתקן, התמיכה מגיעה עד לרזולוציה של 4K. הייצור של הגרסה הסופית של ההתקן החדש החל ב-2013 והוא יצא לכלל השוק בתחילת 2014. נודע כי הדור השני של התקן ה-USB 3.0 הפופולרי יגיע בקצב העברת נתונים של רק 10Gbps, בזהה לקצב העברת הנתונים בדור הראשון של ה-Thunderbolt.

==אופן פעולה==
החיבור מתבסס על שילוב בין שתי טכנולוגיות: PCI Express ו-DisplayPort. בכל קצה של הכבל טמון שבב בקרה. שבב הבקרה של החיבור מקבל אותות בו זמנית משני מקורות אלה, מאחד ושולח אותם דרך נתיב כפול בכבל, ולאחר מכן קולט את שני סוגי האותות ומפריד אותם עבור הצרכנים השונים.
החיבור מספק 10W ותומך בשרשור חיבורים של ציוד היקפי. כלומר, ניתן לחבר עד 6 מכשירים בשרשרת אחד לשני, מבלי לאבד מהירות קריאה או כתיבה.

==תמיכה ברזולוציה גבוהה==
החיבור מבוסס יציאת המיני DisplayPort תומך בהעברת רזולוציה גבוהה לצד קריאת וכתיבת נתוני Data.
החיבור תומך גם ב-HDMI, Displayport, DVI ו-VGA באמצעות שימוש במתאמים.

==ראו גם==
*Universal Serial Bus

== קישורים חיצוניים ==

* 
* [http://www.intel.com/content/www/us/en/io/thunderbolt/thunderbolt-technology-developer.html Thunderbolt באתר Intel]
* [http://www.apple.com/thunderbolt/ Thunderbolt באתר Apple]
* 
* [https://web.archive.org/web/20120827064914/http://www.gadgetguru.co.il/index.php/thunderbolt-technology-overview/ כתבה ב-GadgetGuru על חיבור הרעם]

קטגוריה:אפיקי מחשב
ממלכת אוקיאנה

ממלכת אוקיאנה (באנגלית: The New Adventures of Ocean Girl) היא סדרת אנימציה אוסטרלית משנת 2000. הסדרה היא סדרת-בת ל"ילדת הים".

בישראל הסדרה שודרה בטלוויזיה החינוכית בשנת 2002 עם שיר פתיחה בביצוע אסתר אתי קסטרו.

== תקציר העלילה ==
בכוכב אוקיאנה ישנם ארבעה קריסטלים שנותנים חיים עליהם שמרו הלווייתנים שומרי התקווה. המכשף הרשע גלייל גונב את אחד הקריסטלים ומשנה לרעה את הטבע. בעקבות כך נרי, נסיכת אוקיאנה, נדרשת כעת לחפש את הקריסטל על מנת להחזיר את האיזון לטבע.

== דמויות ==
* נרי - הנסיכה של אוקיאנה, אחייניתו של המלך נמון. מתגלה בהמשך, שהיא באה מפשוטי העם, ולא נולדה כבת מלוכה.
* צ'ובה - הנסיך של ממלכת בנדור שנהרסה על ידי גלייל.
* שימה - מנהיגת הציפורים.
* זארדור - מנהיג הדו-חיים השומרים.
* גלייל - מכשף אשר גונב את אחד הקריסטלים ומשנה לרעה את הטבע, במספר פרקים משתלט על המלך נמון.
* המלך נמון - דודה של נרי ומלכה של אוקיאנה.
* שרקנה - קפיטן המשמר.
* ניאנדה- אחד מבני המערות.
* ליזייה- המנהיג הזקן של בני המערות.
* אלגר - מפלץ מעופף, עוזרו של גלייל אשר יכול להקפיא בעזרת העיניים. בהמשך בגד בגלייל.
* מוזה - מפלץ מעופף חסר רגליים, היה מעוזריו של גלייל אבל עבר לצד הטובים, לאחר שגילה שגלייל הרג את הוריו והשאיר אותו תחת חסותו.
* מנדרול - לווייתנית זקנה השומרת על מקדשה עם שני שומרי התקווה, מכונה גם "הלווייתנית הקדושה".

== קישורים חיצוניים ==

* 

קטגוריה:סדרות טלוויזיה אוסטרליות לילדים
קטגוריה:סדרות הנפשה אוסטרליות
קטגוריה:הטלוויזיה החינוכית הישראלית - תוכניות רכש
איוואן יאקובובסקי

איוואן איגנטייביץ' יאקובובסקי (ברוסית: Иван Игнатьевич Якубовский; 7 בינואר 1912 – 30 בנובמבר 1976) היה קצין בכיר ב, מרשל ברית המועצות.

==ביוגרפיה==
איוואן יאקובובסקי נולד בכפר בקרבת מוהילב (אז בתחומי האימפריה הרוסית, כיום בבלארוס) למשפחת איכרים ממוצא בלארוסי. לאחר סיום בית ספר היסודי עבד לפרנסת המשפחה. בשנת 1932 הוא סיים את השנה השנייה של לימודים במכללה למורים והתכונן לקריירה של מורה.

בשנת 1932 יאקובובסקי גויס לצבא האדום והתחיל לשרת בחיל התותחנים. בשנת 1935 הוא סיים קורס קציני שריון והחל לשרת בחיל. כקצין שריון הוא השתתף בפלישה הסובייטית לפולין ב-1939 ובמלחמת החורף.

==מלחמת העולם השנייה==
כבר בימים הראשונים של המלחמה יאקובובסקי השתתף בקרבות מגננה בשטח בלארוס. ביחד עם יתר יחידות הצבא יחידה בפיקודו נסוגה מזרחה. בנובמבר 1942 הוא קודם לדרגת קולונל. בשנת 1943 חטיבת שריון שבפיקודו צורפה לארמיית הטנקים השלישית. בהיותו מפקד חטיבה יאקובובסקי השתתף בקרבות לשחרור אוקראינה ונכנס לשטח פולין. על תפקודו והצטיינותו כמפקד הוענק ליאקובובסקי תואר גיבור ברית המועצות פעמיים - בינואר ובספטמבר 1944. את קרבות המלחמה סיים יאקובובסקי בפראג בדרגת גנרל-מאיור של חיל השריון.

במהלך המלחמה נפגע הטנק של יאקובובסקי מספר פעמים והוא נפצע.

==שרות לאחר המלחמה==
לאחר מלחמת העולם השנייה יאקובובסקי המשיך לפקד על מספר יחידות שריון. בשנת 1948 הוא סיים את האקדמיה של המטה הכללי הסובייטי. בשנת 1957 הוא נשלח לגרמניה המזרחית והיה מפקד של ארמיית הטנקים הראשונה של ברית המועצות וסגן מפקד הכוח הסובייטי באזור והחל משנת 1960 מפקד הכוח. בשנת 1961 במהלך משבר ברלין בעקבות הקמת חומת ברלין, מרשל איוואן קונייב מונה למפקד הכוחות ויאקובובסקי היה סגנו. עם סיום המשבר, באפריל 1962 יאקובובסקי חזר להיות מפקד הכוח הסובייטי המוצב באזור גרמניה המזרחית.

בינואר 1965 יאקובובסקי מונה למפקד מחוז צבאי קייב. ב-12 באפריל 1967 מונה יאקובובסקי לתפקיד הסגן הראשון של שר ההגנה וקודם לדרגת מרשל ברית המועצות. החל מיולי 1967 הוא היה מפקד של כוחות ברית ורשה.

יאקובובסקי נפטר במוסקבה והוטמן בבית הקברות של חומת הקרמלין.

==קישורים חיצוניים==

* 

קטגוריה:מרשלים סובייטים
קטגוריה:אנשי הצבא האדום במלחמת העולם השנייה
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מעוטרי גיבור ברית המועצות
קטגוריה:מקבלי עיטור סובורוב
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:מקבלי עיטור קרל מרקס
קטגוריה:מעוטרי צלב גרונוולד
קטגוריה:מפקדי ארמיות בצבא האדום
קטגוריה:שריונאים סובייטים
קטגוריה:אנשי הצבא האדום בקרב סטלינגרד
קטגוריה:אנשי הצבא האדום בקרב קורסק
קטגוריה:אישים הקבורים בבית הקברות של חומת הקרמלין
קטגוריה:ברית ורשה
קטגוריה:סובייטים שנולדו ב-1911
קטגוריה:סובייטים שנפטרו ב-1976
טאז-מאניה

טאז-מאניה (באנגלית: Taz-Mania) היא סדרת אנימציה בת 65 פרקים מבית האחים וורנר. הסדרה מבוססת על דמותו של טאז השד הטסמני מלוני טונס. בסדרה זו טאז חי עם משפחתו וחבריו באי טסמניה.

== הדמויות ==
=== משפחה ===
* טאז: הדמות הראשית בסדרה, אוהב להסתחרר במהירות גבוהה מאוד ואוכל כמעט כל דבר. עובד בתור סדרן במלון של בוב. 
* יו השד הטסמני: אבא של טאז, אוהב לשתות מיץ תפוזים ולשחק גולף. נוהג להגיד "פיט, פיט, פוט! שמיטפוט! שליטוט!" 
* ג'ין השדה הטסמנית: אמא של טאז.
* מולי השדה הטאזמנית: אחותו של טאז, היא וטאז לא מסתדרים ביחד ורבים ביניהם.
* ג'ק השד הטסמני: אחיו הקטן של טאז, אוהב את טאז ומסתדר איתו.
* דרו השד הטסמני: דודו של טאז.
* הצב כלב: צב המתנהג ככלב שמשמש כחיית המחמד של טאז ומשפחתו.

=== עובדי מלון טאז-מאניה ===
* בוב: הבוס הקולני והזועם של טאז, ואחראי על הקבלה. 
* אמא של בוב: בניגוד לבוב היא רגועה יותר ונחמדה יותר. 
* קונסטז הקואלה: קואלה, עוזרת במלון טאז-מאניה, היא לא זהירה אבל עדינה.
* מר טיקלי: קנגורו, עובד במלון טאזמניה, הוא עליז ואוהב ליהנות, אחראי על הבידור במלון.

=== חברים ===
* דיגרי הדינגו: דינגו, חבר של טאז אשר מתחמק מהצרות שטאז גורם ולרוב מנצל את טאז לצרכיו. 
* וונדל השועל: שועל, הוא מנסה למצוא דרכים להתיידד עם טאז. בשפת המקור הוא מתואר כזאב טסמני. 
* נער-יער: ילד טבע אשר מנסה לצוד את טאז אך ללא הצלחה. בא משבט שהעדיף להשקיע במניות בבורסה מאשר לצוד בעלי חיים. בנו של ראש השבט.

=== דמויות משנה ===
* בול ואקסל: תנינים, מנסים למצוא דרכים לצוד את טאז על מנת להכניסו לכלוב בגן החיות. 
* באדי: חזיר יבלות, חבר טוב של טאז, נוהג לדבר בסלולרי.
* האחים הברווזונים: אחים תאומים אשר מנהלים חנות תיקונים אשר גורמים לטאז צרות. שמותיהם הפרטיים הם דניאל וטימותי. בשפת המקור הם מתוארים כברווזנים. 
* הקיווי: קיווי צהוב שטאז מנסה לצוד אותו. 
* העכברים: שבט של עכברים שמדבר בג'יבריש (בליווי כתוביות תרגום) בינם ובין עצמם.
* ווילי וומבט: וומבט שמופיע בשני פרקים עם טאז. מנסה להיות דמות חיננית שצופים יכולים להזדהות עמה.

== קישורים חיצוניים ==

* 

== הערות שוליים ==

קטגוריה:סדרות הנפשה אמריקאיות
קטגוריה:לוני טונס: סדרות טלוויזיה
קטגוריה:באגס באני
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:ערוץ הילדים: תוכניות רכש
קטגוריה:סדרות ספין-אוף אמריקאיות
קטגוריה:ערוץ ג'וניור: תוכניות רכש
קטגוריה:האחים וורנר הנפשה: סדרות טלוויזיה
ג'קסון מרטינס

ג'קסון ארלי מרטינס ולנסיה (Jackson Arley Martínez Valencia; נולד ב-3 באוקטובר 1986) הוא כדורגלן עבר קולומביאני ששיחק בעמדת החלוץ.

==קריירה==
מרטינס התחיל את הקריירה שלו בדפורטיבו אינדפנדיינטה מדיין. את עונתו האחרונה במועדון סיים מרטינס עם 18 שערים ועזר למועדון לזכות באליפות ה-5 בתולדותיו. בקיץ 2010 חתם בצ'יאפס ("חגוארס") ממקסיקו. את עונתו הראשונה הוא סיים עם 9 שערים ובמקום ה-4 בטבלת מלך השערים בליגה.

ב-7 ביולי 2012 חתם בפורטו תמורת 11 מיליון דולר. ב-11 באוגוסט הוא ערך את הופעת הבכורה שלו בקבוצה במסגרת הסופרקאפ הפורטוגזי נגד אקדמיקה בו הוא גם כבש את שער הבכורה שלו במועדון בדקה ה-90 של המשחק, שהעניק לפורטו את התואר בפעם ה-19 בתולדות המועדון. ב-25 באוגוסט כבש את שער הליגה הראשון שלו מפנדל בדקה ה-80 נגד ויטוריה דה גימארייש, במשחק שנגמר ב-0:4 לפורטו. עם 11 שערים ב-12 משחקים האו שבר את השיא של שחקני פורטו לשעבר רדאמל פלקאו, האלק וליסנדרו לופז. הכינוי שהודבק לו בפורטו הוא "ג'קשואו מרטינז". יכולתו המרשימה עוררה עניין בקרב המועדונים הגדולים באירופה וביניהם: ליברפול, צ'לסי וברצלונה.

ב-30 ביוני 2015 פורטו הודיעה שמרטינס יעבור לאתלטיקו מדריד עבור 35 מיליון יורו. ב-29 באוגוסט הבקיע לראשונה במדי אתלטיקו מדריד, בניצחונה 0–3 על סביליה.

ב-3 בפברואר 2016 חתם מרטינס בגואנגג'ואו אוורגראנד עבור 42 מיליון יורו. ב-24 בפברואר ערך את הופעתו הבכורה בקבוצה בתיקו 0-0 נגד פוהאנג סטילרס בליגת האלופות האסיאתית. ב-6 במרץ הבקיע את שערו הראשון בקבוצה בהפסד 1–2 לצ'ונגצ'ינג ליפאן במחזור הראשון בליגה. ב-31 באוגוסט 2018 הושאל לפורטימוננסה הפורטוגזית.

==תארים==
===קבוצתיים===
;דפורטיבו אינדפנדיינטה מדיין
*אליפות ליגת העל הקולומביאנית
:*קלאוסורה: 2009
;חגוארס דה צ'יאפס
*גביע מסואמריקנה: 2011
;פורטו
*אליפות הליגה הפורטוגזית: 
*הסופר קאפ הפורטוגלי: 2012, 2013
;גוואנגג'ו אברגרנד
*הסופר קאפ הסיני: 2016
*אליפות סין: 2016
*הגביע הסיני: 2016

==קישורים חיצוניים==

* [http://www.goal.com/en/people/colombia/8529/jackson-martínez פרופיל השחקן] באתר goal

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני אינדפנדיינטה מדיין
קטגוריה:כדורגלני צ'יאפס
קטגוריה:כדורגלני פורטו
קטגוריה:כדורגלני אתלטיקו מדריד
קטגוריה:כדורגלני גואנגג'ואו
קטגוריה:כדורגלני פורטימוננסה
קטגוריה:כדורגלני נבחרת קולומביה
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:קולומביאנים שנולדו ב-1986
Hot Fuss

Hot Fuss הוא אלבום הבכורה של להקת האינדי-רוק האמריקאית "הקילרס". האלבום יצא לאור ב-7 ביוני 2004 בבריטניה, וב-15 ביוני 2004 בארצות הברית.

== רקע ==

האלבום הוקלט בין פברואר לנובמבר 2003 באולפני "Cornerstone" בברקלי קליפורניה עם מארק נדהם וג'ף זלצמן; ובלאס וגאס עם קורלין בירד. רבים מהשירים הוקלטו במקור כהדגמות, שהלהקה החליטה להשאיר באלבום.

"Hot Fuss" מושפע בעיקר מאמני גל חדש ופוסט-פאנק כגון ניו אורדר, הקיור, מוריסי, דוראן דוראן ו-The Cars, ומעוד אמנים כמו דייוויד בואי, U2, אואזיס, הסמאשינג פאמפקינס ולו ריד.

האלבום הוגדר כאחד מ-26 האלבומים הכי נמכרים של העשור בבריטניה, ובילה 173 שבועות בטבלת האלבומים בבריטניה, יותר מכל אלבום אחר.

האלבום הגיע למקום השביעי במצעד האלבומים האמריקאי בילבורד 200. ההערכה היא שמכר יותר מ-7 מיליון עותקים ברחבי העולם, כולל יותר מ-3 מיליון עותקים בארצות הברית ויותר מ-2 מיליון עותקים בבריטניה, שם קיבל שש פעמים מעמד של אלבום פלטינה.

האלבום כולל את החלק השני והשלישי של 'טרילוגיית הרצח' של הקילרס, "Midnight Show" ו-"Jenny Was a Friend of Mine". החלק הראשון של הטרילוגיה, "Leave the Bourbon on the Shelf", נמצא באלבום האוסף של הלהקה, Sawdust.

==רשימת רצועות==

== מיקומי שיא ==

== נתוני מכירות ==
{| class="wikitable"
!מדינה
!תואר
!עותקים
!מקור
|-
!קנדה (Music Canada)
|פלטינה 6×
|480,000
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי בכורה מ-2004
קטגוריה:אלבומי הקילרס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה כפולה ומעלה בקנדה
קטגוריה:אלבומי חברת איילנד רקורדס
דינמוחמד קונאייב

קונאייב בשנות ה-70 של המאה ה-20
דינמוחמד קונאייב (בקזחית: Дінмұхаммед Ахметұлы Қонаев, ברוסית: Динмухаме́д Ахме́дович Куна́ев; 12 בינואר 1912 - 22 באוגוסט 1993) היה פוליטיקאי סובייטי, ובמשך יותר מ-20 שנים היה המנהיג של הקזחסטן הסובייטי.

== חייו ==
קונאייב נולד באלמטי. לפי הביוגרפיה הרשמית הוא נולד למשפחה קזחית, אם כי קיימות עדויות שהוא נולד למשפחה טטרית ושינה את מוצאו במטרה לשפר את יכולתו להתקדם בקריירה המפלגתית. לאחר סיום בית הספר הוא עבד כסטטיסטיקאי. בתחילת שנות ה-30 נסע קונאייב למוסקבה, בה למד במכון למתכות וסיים את לימודיו בשנת 1936 עם תואר של מהנדס מכרות. קונאייב חזר לקזחסטן הסובייטי ועבד במפעלים שונים הקשורים עם ייצור מתכות.

בשנת 1942 מונה קונאייב לסגן ראש ממשלת הקזחסטן הסובייטי. במקביל לעבודה במפעלי התעשייה הכבדה, עסק קונאייב במדע, ובשנת 1948 סיים דוקטורט שעסק במחקר בתחום ארגון העבודה במכרות. בשנים 1952-1955 הוא היה נשיא האקדמיה למדעים של קזחסטן.

בשנת 1955 מונה קונאייב לראש ממשלת קזחסטן. בתקופה זו הוא הכיר את ליאוניד ברז'נייב שהגיע לקזחסטן ומונה לראש המפלגה הקומוניסטית ברפובליקה. הם התיידדו והיו חברים קרובים עד למותו של ברז'נייב. ב-19 בינואר 1960 קודם קונאייב לראש המפלגה ברפובליקה (התפקיד הבכיר ברפובליקה סובייטית). קונאייב כיהן בתפקיד כשנתיים וב-26 בדצמבר 1962 הועבר על ידי ניקיטה חרושצ'וב בחזרה לתפקיד ראש הממשלה. קיימת גרסה שהמעבר קשור לכך שחלק משטחי של הקזחסטן הסובייטית הועברו לרפובליקה הסובייטית השכנה - אוזבקיסטן, וקונאייב התנגד למהלך. עם הגעת ליאוניד ברז'נייב לתפקיד המזכיר הכללי של המפלגה הקומוניסטית של ברית המועצות, חזר קונאייב להיות יו"ר המפלגה הקומוניסטית הקזחית. זמן קצר לאחר מכך השטחים שהועברו לפני שנתיים לאוזבקיסטן הוחזרו לשליטת קזחסטן. קונאייב כיהן בתפקיד זה עד לשנת 1986. במקביל, רוב התקופה הוא היה חבר של פוליטביורו של המפלגה הקומוניסטית של ברית המועצות. בתקופת שלטונו קידם קונאייב אנשים ממוצא קזחי לתפקידי מפתח רבים במנגנוני השלטון ובכלכלת הרפובליקה. קונאייב פעל רבות לפיתוח אלמטי שהייתה בירת הרפובליקה ועיר הולדתו.

במהלך כהונתו בראש הקזחסטן הסובייטי קונאייב קיבל 3 פעמים את עיטור גיבור העמל הסוציאליסטי (בשנים 1972, 1976 ו-1982). 

ב-16 בדצמבר 1986 (בתקופת מיכאיל גורבצ'וב) הועבר קונאייב מתפקידו תוך האשמה בשחיתות שלטונית. במקומו מונה איש מנגנון מפלגתי ממוצא רוסי. כתוצאה מכך ברחבי הקזחסטן היו מהומות על רקע אתני. עד לעלייתו של נורסולטן נזרבייב לשלטון בקזחסטן, קונאייב היה תחת מעקב והיו מגבלות על תנועותיו.

בשנים האחרונות קונאייב היה גמלאי ולא חזר לפעילות פוליטית גם בקזחסטן העצמאית.

מספר רחובות בערי קזחסטן נקראו על שמו של קונאייב. בשנת 2012 נערכו בקזחסטן חגיגות נרחבות לציון 100 שנים להולדת קונאייב.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:קזחים
קטגוריה:פוליטיקאים סובייטים
קטגוריה:חברי הפוליטביורו של המפלגה הקומוניסטית של ברית המועצות
קטגוריה:סובייטים שנולדו ב-1912
קטגוריה:נפטרים ב-1993
ארטור מאס

ארטור מאס
ארטור מאס אי גווארו (בקטלנית: Artur Mas i Gavarró, נולד ב-31 בינואר 1959) הוא פוליטיקאי קטלוני, ממערך מפלגות המרכז-ימין הלאומני הקטלוני CiU ("איגוד ואיחוד"). בין השנים 2010 - 2015 היה נשיא הז'נרליטט דה קטלוניה, תפקיד הדומה לראש ממשלה בקטלוניה.

==ביוגרפיה==
מאס הוא אחד מארבע מבניה של משפחת תעשיינים קטלונית. הוא למד בבית ספר צרפתי בברצלונה, ולמד כלכלה באוניברסיטת ברצלונה. אחרי לימודיו עבד במגזר הפרטי, ובמגזר הציבורי בעידוד יזמות.
בין השנים 1987 ל-1995 היה חבר מועצת העיר ברצלונה מטעם מפלגת "ההתכנסות הדמוקרטית של קטלוניה" (CDC - שהיא המרכיב המוביל ב-CiU). בשנים 1995–2003 מילא תפקידים שונים בממשלות קטלוניה: שר לעבודות ציבוריות (1995 - 1997), שר הכלכלה והכספים (1997 - 2001), וראש הממשלה (תפקיד שהוא למעשה סגן ראש הממשלה, מתחת לנשיא, 2001 - 2003).

ב-2003 פרש מהפוליטיקה ז'ורדי פוז'ול, שהיה נשיא ממשלת קטלוניה מאז ייסוד הקהילה האוטונומית ב-1980. מאס ירש אותו כמנהיג מפלגת ה-CDC ומועמד ה-CiU לנשיאות הממשלה. בבחירות לפרלמנט הקטלוני שנערכו באותה שנה זכה ה-CiU במספר המושבים הגדול ביותר, אולם המפלגה הסוציאליסטית הספרדית, שזכתה במספר הקולות הגדול ביותר בבחירות, הצליחה להקים קואליציה עם מפלגות שמאל אחרות, ומאס נשאר כראש האופוזיציה. גם אחרי הבחירות שנערכו ב-2006 הצליחו הסוציאליסטים להקים את הקואליציה, אף על פי שהיו המפלגה השנייה בגודלה, גם מבחינת מושבים וגם מבחינת קולות. בבחירות לפרלמנט הקטלוני ב-28 בנובמבר 2010, שנערכו בצל המשבר הכלכלי העולמי שפגע בספרד, ולאחר שבית המשפט לחוקה של ספרד פסל ביוני חלקים מהחוקה החדשה של קטלוניה שאושרה ב-2006, זכה ה-CiU ב-62 מתוך 135 מושבי הפרלמנט, ומאס הצליח להקים קואליציה ונכנס לתפקידו כנשיא הממשלה ב-27 בדצמבר.

עם בחירתו, ועקב המרמור בקרב הציבור הקטלוני על כך שקטלוניה שהתוצר לנפש בה הוא הגבוה בספרד מממנת חלקים אחרים במדינה, הבטיח לפעול ליתר עצמאות כלכלית לקטלוניה (כולל גביית מיסים עצמאית), ולהפחית את סכום המיסים שהממשלה המרכזית לוקחת ממנה. בתחילת כהונתו המשיך מאס את הקו של מפלגתו שלא דרש עצמאות מלאה. אולם לאחר שנכשלו הדיונים על נושא המיסים עם ממשלת ספרד בתקופות כהונתם של ספאטרו ושל רחוי, ולאחר שב-11 בספטמבר 2012 כמיליון וחצי אנשים הפגינו בברצלונה למען עצמאות לקטלוניה, הצטרף גם מאס לדרישה. הוא הקדים את הבחירות לפרלמנט הקטלני בשנתיים, על מנת להשתמש בהן כמשאל עם בלתי רשמי בנושא הדרישה לעצמאות, דבר שאסור על פי חוקת ספרד. בבחירות שהתקיימו ב-25 בנובמבר ירד כוחה של מפלגתו ל-50 חברים. למקום השני עלתה מפלגת השמאל הרפובליקני של קטלוניה (ERC) שזכתה ב-21 מנדטים, שתומכת גם היא בשאיפות העצמאות. מאס הגיע להסכם עם ה-ERC, בו היא הבטיחה לתמוך בממשלתו מבחוץ, לתמוך במשאל העם וברוב הצעדים הכלכליים, זכה בהצבעת אמון ב-21 בדצמבר, והושבע לכהונה שנייה.

ב-9 בנובמבר 2014 ערכה ממשלתו משאל עם לא מחייב בקטלוניה בעניין העצמאות. משאל זה נערך חרף איסור הרשויות בספרד, ונגד מאס הוגש כתב אישום.

לאחר הבחירות בספטמבר 2015, לא קיבל מאס את תמיכת מפלגת השמאל הרדיקלי CUP בשל טענות לשחיתות במפלגתו. בינואר הושבע במקומו לנשיא קרלס פוג'דמון ממפלגתו. לאחר ההשבעה התפטר גם מהפרלמנט, אך נשאר בראשות מפלגת CDC. בכך ויתר על החסינות הפרלמנטרית שעמדה לו בעניין משאל העם.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים ספרדים
קטגוריה:פוליטיקאים קטלאנים
קטגוריה:בוגרי אוניברסיטת ברצלונה
קטגוריה:ספרדים שנולדו ב-1956
מכבי מעלה אדומים

אליפות ליגה א
מכבי מעלה אדומים היא קבוצת כדורסל ישראלית מהעיר מעלה אדומים, המתמודדת בליגה הארצית. 

== היסטוריה ==
הקבוצה הוקמה מחדש בשנת 2010 והעפילה שתי ליגות ברציפות עם המאמן אורי מסיל. בסיום עונת 2011/12 העפילה הקבוצה לליגה הארצית. בסיום עונת 2014/15 זכתה הקבוצה בגביע האיגוד לאחר ניצחון 170–200 מול קבוצת מ.ס. צפת בסיכום שני מפגשים. הקבוצה מארחת באולם הפיס במעלה אדומים בו מאז יום הקמתה (למעט עונת 2021/2022 שאירחה באולם קוסל בירושלים).

בעונת 2017/2018 סיימה הקבוצה במקום השלישי בליגה הארצית והעפילה לפלייאוף העליון בו הפסידה 2-0 לאליצור "איתו" אשקלון.

בעונת 2018/2019 סיימה הקבוצה במקום ה-7 במאזן 11 ניצחונות ו-11 הפסדים.

בעונת 2019/2020 לאחר שהופסקה הליגה בעקבות משבר הקרונה, סיימה הקבוצה במקום ה-3 לאחר שהייתה צמודה לאלופה מכבי עירוני רמת גן ולשנייה בטבלה מכבי עירוני רחובות לאורך כל העונה. הקובצה סיימה עם מאזן של 12 ניצחונות ו-5 הפסדים.

בעונת 2020/2021 סיימה הקבוצה במקום הראשון לאחר ניצחון במחזור הסיום על הפועל לוד 101–65 כאשר היא במאזן 22 ניצחונות ו-2 הפסדים בזהה לשנייה בטבלהצ מכבי רחובות, אך מעלה אדומים סיימה ראשונה עקב הפרש פנימי במשחקים בין הקבוצות במהלך העונה ועלתה לליגה הלאומית.

בעונת 2021/2022 סיימה הקבוצה במקום ה-12 בליגה הלאומית עם 13 ניצחונות מול 21 הפסדים.

במשחק האחרון של עונת 2023/2024, עקב הפסד לא.ס. רמת השרון, ירדה לליגה הארצית.

== בית ספר לכדורסל במועדון ==
למועדון בית ספר לכדורסל מכיתות א' ועד יב', במגרשי בתי הספר ברחבי העיר.

== קבוצות הנוער ==
נכון לעונת 2021/2022 למועדון קבוצות קט-סל, נערים ונוער וכן קבוצת נערות.
סמלה הישן של המועדון
== תארים והישגים ==
* גביע האיגוד בכדורסל:
**זכייה (1) 2014/15
*אליפות הליגה הארצית בכדורסל מחוז דרום:
**זכייה (1) 2020/21

==סגל השחקנים==

==קישורים חיצוניים==

* [http://ibasketball.co.il/league/6925/team/287769/ מכבי מעלה אדומים] באתר איגוד הכדורסל בישראל

==הערות שוליים==

מעלה אדומים
מעלה אדומים
קטגוריה:מעלה אדומים
עגלת החייאה

שמאל
עגלת החייאה היא עגלת ציוד רפואי, הנושאת ציוד ותרופות הדרושים לצורך עריכת החייאת לב-ריאות וטיפול במצבים רפואיים חריפים ומסכני חיים.

עגלות החייאה מוצבות במחלקות ואגפים שונים בבתי חולים ובמרפאות ציבוריות במטרה לאפשר שם גישה מהירה לציוד החייאה ומתן טיפול מיידי ומהיר לאנשים שנקלעו למצב רפואי חריף ומסוכן. בעת הצורך הן מובלות במהירות אל מקום הימצאו של המטופל כדי לשמש את המטפלים בו – אנשי צוות המחלקה או המרפאה, או צוותי החייאה ייעודיים של בית החולים.

==תוכנה של עגלת החייאה ==
תכולתה של עגלת החייאה מסודרת במגירות שבה ועל גבי המשטח העליון שלה ובדרך כלל מסומנת עליהם בבירור לשם זירוז ההתמצאות בפריטים השונים. 

תוכנה של העגלה משתנה ממוסד רפואי אחד לאחר, אך מכיל בדרך כלל את הפריטים הבאים:
*מכשור למעקב אחרי סימני החיים החיוניים – מסכת, מוניטור למעקב אחר הדופק והפעילות החשמלית של הלב, מד לחץ דם ומד רוויון חמצן.
*ציוד להנשמה – מנשם ידני (אמבו), בלון חמצן, צינורות (טובוסים) במידות שונות לצנרור ותרופות הדרושות לצנרור, למשל סוקצינילכולין ואטומידט.
*מכשיר דפיברילציה לצורך טיפול בהפרעות קצב לבביות.
*תרופות לטיפול במצבים רפואיים חריפים ומסוכנים כגון דום לב, הפרעות בקצב הלב, אוטם שריר הלב, ירידה בלחץ הדם, רמת גלוקוז נמוכה בדם ותוצאות נטילת מנת יתר של סמים. תרופות אלו יהיו למשל אדרנלין, אטרופין, אמיודארון, דופמין, סודיום ביקרבונט, ניטרוגליצרין, אדנוזין, נרקאן ותמיסת דקסטרוז.
*מזרקים וציוד לצורך מתן עירוי לווריד היקפי, לווריד מרכזי או לעצם - עירוי תוך גרמי.
*ציוד ייעודי להחייאת ילדים.

==מקורה של עגלת ההחייאה==
עגלת ההחייאה הראשונה בעולם הוצבה במרכז הרפואי בת'ני (Bethany) שבעיר קנזס סיטי, בארצות הברית. זה היה בית החולים הראשון בארצות הברית שפתח יחידה לטיפול נמרץ לחולי לב. הרכיב את העגלה אביו של אחד מרופאי בית החולים והיא כללה מכשיר דפיברילציה, מנשם ידני וצינורות לצנרור תוך-קני.

==קישורים חיצוניים==

*[http://www.ucdmc.ucdavis.edu/cppn/resources/clinical_skills_refresher/crash_cart/index.html תמונות של עגלת החייאה ותכולתה]
*[http://www.outpatientsurgery.net/resources/forms/2004/pdf/OutpatientSurgeryMagazine_0410_crashCart.pdf רשימת מלאי לעגלת החייאה] 
*[http://www.detroit.va.gov/features/CrashCarts.asp רשימה על ארגון יעיל של עגלת החייאה] באתר בית החולים Dingell בדטרויט

קטגוריה:ציוד רפואי
קטגוריה:רפואת חירום
החייאה
שמעון דניאל

שמעון (שימי) דניאל (נולד ב-1962) הוא קצין צה"ל במילואים בדרגת תת-אלוף, שירת כקצין הנדסה ראשי. משנת 2008 מכהן כמנכ"ל החברה הממשלתית להגנות ים המלח (חל"י).

== חייו ==
דניאל נולד בבאר שבע, התגייס לצה"ל ב-1982 ושירת בחיל ההנדסה הקרבית, עבר קורס מ"כים וקורס מש"קי הנדסה. לחם במלחמת לבנון הראשונה יחד עם חבריו לקורס, יצא לקורס קצינים ובמהלכו השתתף בכניסת כוחות צה"ל לביירות. במהלך ההשלמה החילית של חיל ההנדסה, מונה למפקד מחלקה בגדוד סדיר של החיל שנלחם בלבנון, לאחר כחודש סיים באופן רשמי את הקורס בהצטיינות. בהמשך שירת כמפקד פלוגה, וכן כמפקד סיירת יעל במשך כשלוש שנים. השתחרר משירות הקבע ובמהלך שירות המילואים מונה לסגן מפקד יחידת מיתר וחזר לשירות הקבע. בהמשך שירותו שירת כראש ענף מפקדים בבית הספר להנדסה צבאית, כמפקד גדוד הנדסה 601, מפקד חטיבה מרחבית אפרים וקצין ההנדסה של פיקוד הצפון בתקופת הנסיגה מלבנון בשנת 2000. בתפקידו הבא שירת כמפקד בית הספר להנדסה צבאית (בהל"צ).

ב-2003 מונה לקצין ההנדסה הראשי, בתקופתו חלה רוויזיה בהכשרות בחיל ההנדסה הקרבית, כולל איחוד מסלולי איתור כוח האדם וההכשרות של הפלוגות השונות ביחידת יהל"ם והגדלת מצבתה וכן הוקמה יחידת סמו"ר להתמודדות עם מנהרות ההברחה של רצועת עזה. בתקופתו נקלטו בחיל דחפורים משוריינים מדגם D9R; הדחפורים החדשים שנרכשו בכמות גדולה נהפכו לדגם העיקרי בשירות מערך הצמ"ה של חיל ההנדסה הקרבית, ועל רבים מהם הותקן מיגון כלוב ב-2006. אירועים משמעותיים בהם השתתף החיל היו האינתיפאדה השנייה (בה נטל חיל ההנדסה הקרבית תפקיד מרכזי בלחימה בטרור הפלסטיני), ביצוע תוכנית ההתנתקות (בה החיל פינה את תשתיות צה"ל ופוצץ את התשתיות שלא ניתן היה לפנות) ומלחמת לבנון השנייה. בשנת כהונתו האחרונה מונה בנוסף גם לראש מטה פיקוד הדרום. באוגוסט 2007 הוחלף על ידי תא"ל משה שלי.

לאחר שחרורו מונה לראש מנהלת ים המלח שהפכה בתקופתו לחברה ממשלתית במטרה לרכז את התכנון והביצוע של ההגנה על מלונות ים המלח ותשתיות החוף מפני הצפה כתוצאה מעליית מפלס המים בחוף המערבי של בריכת מפעלי ים המלח.

דניאל בעל תואר ראשון בלימודי המזרח התיכון ותואר שני במדעי המדינה, הוא בוגר המכללה לביטחון לאומי והמכללה הבין-זרועית לפיקוד ולמטה של צה"ל.

==הערות שוליים==

קטגוריה:תתי-אלופים בצה"ל
קטגוריה:קציני הנדסה ראשיים
קטגוריה:מפקדי חטיבת אפרים
קטגוריה:מפקדי בית הספר להנדסה קרבית
קטגוריה:קציני הנדסה של פיקוד הצפון
קטגוריה:ראשי מטה פיקוד הדרום
קטגוריה:מפקדי גדוד 601
קטגוריה:ישראלים שנולדו ב-1962
עיט זהוב אירואסייתי

עיט זהוב אירואסיתי (שם מדעי: Aquila Vindhiana או Aquila rapax vindhiana) הוא תת-מין של עיט זהוב גדול, אורך גופו 64–78 ס"מ ומוטת הכנפיים 220 ס"מ.
עיט זה נפוץ בעיקר בהרי ההימליה (נפאל, סין, הודו ופקיסטן), קזחסטן, דרום סיביר, מונגוליה, צפון סין, דרום קוריאה, צפון אירופה ומעטים בהרי האלפים.

עוף זה נמצא בסכנת הכחדה, מעריכים כי כיום בעולם יש כ-6,000 עיטים זהובים אירואסיתים.

מזונו כולל מיני עופות, מכרסמים, עיזי בר, יעלים סיבירים, ואם אין לו מזון הוא יאכל פגרים.

כיום חיים בישראל כחמישה זוגות של עיט זהוב אירואסיתי שחיים בגליל העליון ובהרי יהודה ושומרון.

==קישורים חיצוניים==

קטגוריה:עיט (סוג)
קטגוריה:נפאל: עופות
קטגוריה:בעלי חיים בהרי האלפים